o
Derek Prince
Löydä ensin Raamatun selkäranka
Osa 2
Ruttotaudeista on virallisia arvioita.
Eräs niistä on AIDS. Vuonna 2000 maailmassa oli
ainakin 100 miljoonaa tartunnan saanutta.
Afrikka on ongelmallisin ja väkiluku laskee voimakkaasti osissa mannerta.
Väki vähenee nopeasti. Muut vitsaukset,
jotka tulevat takaisin ja ovat lisääntymässä,
ovat tuberkuloosi, malaria ja kolera.
Näitä kaikkia ei pystytä edes hallitsemaan.
Tiedot maanjäristyksistä ovat järisyttävin ja selvin esimerkki.
Yli kuuden Richterin järistyksiä oli 1950-luvulla 9,
1960-luvulla 13.
1970-luvulla 51 ja 1980-luvulla 86 ja
1990-luvun alkuvuosina 100.
Kertaan vielä luvut, koska ne ovat niin selviä ja kiistattomia.
1950-luvulla 9, 1960-luvulla 13,
1970-luvulla 51, 1980-luvulla 86 ja
1990-luvun neljänä alkuvuonna yli 100.
Mainitsin jo, että 1993 maailmassa oli 34 sotaa.
Tuskin meitä voi pitää fanaatikkoina ja hälytyskellojen soittajina,
jos sanomme, että synnytyspoltot ovat alkaneet.
Mat 24:n tulkinnassa avainsana on "silloin".
Se on yhdeksän kertaa Mat 24:ssä ja
vielä viisi kertaa Mat 25:ssä
eli yhteensä 14 kertaa Jeesuksen koko puheessa.
Avainsana "sitten" kuvaa kuinka tapahtumat seuraavat toisiaan
systemaattisesti. Jeesuksen puheen luonne on systemaattinen ja
Hän kuvaa tapahtumia perusteellisesti.
Seuraavaksi jae 9.
Tässä olemme jo synnytystuskissa ja siinä on sana "silloin".
"Silloin teidät pannaan ahtaalle, monia teistä surmataan ja
kaikki kansat vihaavat tietä Minun nimeni tähden."
Keitä tarkoittaa "teidät ja teistä"?
Kieliopillisesti tämä ei ole oikein, mutta "teidät" tarkoittaa meitä.
Ymmärrättekö? Synnytystuskien tässä vaiheessa meidät kristityt,
Jeesuksen seuraajat, pannaan ahtaalle ja meitä tapetaan ja
kaikki kansat vihaavat meitä Jeesuksen nimen tähden.
Jae 10: "Monet silloin (jälleen "silloin") luopuvat,
he kavaltavat toisensa ja vihaavat toinen toistaan."
Ketkä monet? Monet kristityt.
Miksi he kavaltavat toinen toisiaan? Pelastaakseen nahkansa.
Näin on jo käynyt vuosia Kiinassa ja Neuvostoliitossa ja muslimimaissa.
Se, ettei näin ole vielä tapahtunut meidän maassamme
ei merkitse sitä, etteikö näin tapahtuisi muualla maailmassa.
Ennen pitkää näin käy täälläkin.
Herätystä rukoillaan, minäkin teen niin,
mutta käsitykseni on, että kun seurakunnassa on herätystä,
niin ensi kertaa huomataan kuinka maailma vihaa sitä.
Kun rukoilette herätystä, muistakaa tämä.
Jae 11: "Monta väärää profeettaa ilmaantuu,
ja he johtavat useita harhaan."
Kaikki, mitä kutsumme "kultiksi", on väärästä profeetasta.
Kultteja on viime aikoina ilmaantunut lukematon määrä.
Surullisena on todettava, että jotkut väärät profeetat
eivät tule seurakunnan ulkopuolelta vaan seurakunnan sisältä.
Olen tutkiskellut Jeremian elämää ja hämmästyin, kun huomasin,
että Juudan kansan historian lopulla maassa oli ilmeisesti vain
yksi oikea profeetta, Jeremia, ja monia vääriä profeettoja.
Tämä oli merkkinä siitä, että kansa oli lopullisen tuomion ja tuhon partaalla.
Väärien profeettojen lempeät sanat lupasivat rauhaa ja
niin monet sulkivat korvansa Jeremian oikeilta sanoilta,
jotka varoittivat, että tuho oli tulossa.
Olen kuullut monien profeettojen lupaavan kaikenlaista,
mutta mitään ei kuitenkaan tapahdu.
Jos ihminen ennustaa jotain väärää, niin hän on väärä profeetta.
Hän voi ladella kauniita sanoja,
mutta Mooseksen lain mukaan hänet kuuluisi ottaa hengiltä.
Ihmisiä olisi nykyisin vähemmän, jos tuo laki olisi voimassa.
Olen aina sanonut, että tosi profeetta korostaa parannuksen tekoa.
Maailma ja seurakunta ovat tilanteessa,
jossa parannusta tarvitaan ehdottomasti.
Profeetta voi lausua mukavia sanoja ja
antaa ruusuisen kuvan ihmisten tulevaisuudesta,
mutta ellei hän kutsu parannukseen, tokko hän on oikea profeetta.
Jae 12: "Ja kun laittomuus lisääntyy, monien rakkaus kylmenee."
Ketä ovat nuo monet? Kristittyjä.
Kreikaksi sana on "agape", joka merkitsee kristillistä rakkautta.
Se ei tarkoita maailman rakkautta.
Kristittyjen rakkaus kylmenee laittomuuden paineen alla.
Laittomuus ruokkii rakkaudettomuutta.
Ympärillämme on nykyisin niin paljon laittomuutta,
että meistä tulee kovasydämisiä. Me saatamme sanoa:
"Emme voi sille mitään. Mitä hyötyä on harata vastaan?
Mitä se meitä liikuttaa? Pidän vain huolta itsestäni."
Se on rakkaudettomuutta.
Myönnättekö, että Amerikka on laittomuuden pauloissa?
Olimme Ruthin kanssa äskettäin eräässä tunnetussa hotellissa,
joka kuuluu maanlaajuiseen ketjuun.
Sen hotelleja on USA:n suurissa kaupungeissa.
Kun tulimme huoneeseen, seinällä oli matkaajan kymmenen käskyä.
Kaupunki ei ollut New York eikä Miami eikä Los Angeles.
Luen ne kymmenen käskyä, koska ne peilaavat laittomuutta.
Yksi, varmista henkilö ennen kuin avaat hotellihuoneen oven.
Jos hän sanoo olevansa henkilökuntaa,
soita vastaanottoon ja varmista, että henkilöllä on lupa tulla huoneeseen
ja syy miksi hän tulee.
Kaksi. Käytä pääovea, kun palaat huoneeseesi myöhään illalla.
Varmista, ettei parkkipaikalla ole mitään epäilyttävää.
Kolme. Kun olet huoneessasi, sulje ovi huolella ja
varmista, että lukitus on päällä.
Neljä. Älä koskaan pidä esillä huoneen avainta julkisilla paikoilla
äläkä pidä avainta ravintolan pöydällä, uima-altaalla
tai paikoissa, joista sen voi helposti varastaa.
Viisi. Suurien rahasummien ja kalliiden korujen pitäminen esillä
houkuttelee murtovarkaita.
Kuusi. Älä kutsu tuntemattomia huoneeseen.
Seitsemän. Säilytä arvoesineitä hotellin tallelokerossa.
Kahdeksan. Älä jätä arvoesineitä autoon.
Yhdeksän. Varmista, että lasiset liukuovet ja ikkunat
ja huoneen ovet ovat lukossa.
Kymmenen. Jos epäilet, että jotain hämärää puuhaa on tekeillä,
ilmoita hotellin johdolle.
Minulle tämä kertoo elävästi Amerikan nykytilasta.
Ja kyseessä oli arvostettu hotelli, jonka nimen kaikki tuntevat.
Kaikki tämä kertoo siitä, että elämme hallitsemattomassa laittomuudessa.
Tiedättekö miksi? Siksi, että on niin monta pahaa ihmistä.
Lainvalvojat voivat panna lain toimeen vain,
kun useimmat ihmiset ovat hyviä.
Kun useimmat ovat lainrikkojia, poliisi ei voi panna lakia toimeen.
Ongelma ei johdu poliisista vaan ihmisistä. Se on laittomuutta.
Jatkamme jakeesta 13: "Mutta joka kestää loppuun asti, pelastuu."
Kreikaksi tämä on sanottu selvemmin:
"Joka on kestänyt loppuun asti, pelastuu".
Olet nyt pelastettu, ylistys Jumalalle,
mutta jos haluat olla edelleen pelastunut,
niin on kestettävä.
On vain yksi keino oppia kestävyyttä.
Tiedättekö mikä se on? Olla kestävä.
Siksi jotkut teistä ovat kestäviä, koska Jumala valmistaa teitä
siihen, mitä on edessä. Älkää valittako.
Jaakob sanoo. "Pitäkää pelkkänä ilona koettelemuksia, joihin joudutte.
Tehän tiedätte, että kun uskonne selviytyy koetuksesta,
tämä kasvattaa teissä kestävyyttä.
Ja kestävyys johtakoon täydelliseen tulokseen,
jotta olisitte täydellisiä ja eheitä, ette vajaita miltään kohden."
Jos haluatte olla täydellisiä, niin olkaa kestäviä ja
se johtaa täydelliseen tulokseen. Se on selviämisen avain.
Luukkaassa Jeesus puhuu samaan tapaan.
Luk 21:19: "Pysykää lujina, niin voitatte omaksenne elämän."
Käännös ei ole kovin selkeä.
Minä sanoisin: kestävyydellänne ostatte elämän.
Sielun pelastuksen hinta on kestävyys.
Joka kestää loppuun asti, pelastuu.
Olet nyt pelastunut, mutta jotta olisit pelastunut edelleen,
on oltava kestävä. Meitä on selvästi varoitettu.
Olemme katsoneet Jeesuksen puheen merkkejä (huom. monikko) lopunajoista.
Mutta Jeesus ei ole vielä vastannut kysymykseen
"mikä on merkkinä tämän maailman lopusta?".
Jakeessa 14 on se merkki. Tämä on hyvin tärkeää.
Jeesukselta kysyttiin suoraan ja Hän vastasi suoraan.
"Tämän valtakunnan evankeliumi julistetaan kaikkialle maailmaan,
kaikille kansoille todistukseksi, ja sitten tulee loppu."
Milloin loppu tulee? Sitten, kun valtakunnan evankeliumi on julistettu
kaikkialle maailmaan todistukseksi kaikille kansoille.
Tämä tarkoittaa, että todellinen aloite maailman historiassa
ei ole poliitikkojen, sotapäälliköiden tai tiedemiesten käsissä
vaan seurakunnan käsissä.
Sillä ainoastaan seurakunnassa on henkilöitä,
jotka voivat julistaa valtakunnan evankeliumi.
Iloitsen Jeesuksen sanoista "valtakunnan evankeliumi".
Hän ei puhunut mistään vesitetystä humanistisesta versiosta
vaan samasta evankeliumista, jota Hän itse ja apostolit julistivat.
Sama sanoma tulee julistaa kaikkialle maailmaan
todistukseksi kaikille kansoille. Kenen vastuulla tehtävä on?
Sanokaa uudelleen. Meidän. Nyt te todistatte itseänne vastaan.
Tehtävä asettaa meidät suunnattomaan vastuuseen,
kun ajattelemme tragediaa, kärsimystä, sairautta,
vihaa, sotia ja köyhyyttä,
joita nykyaika on täynnä ja ne lisääntyvät koko ajan.
Ellemme tee tehtäväämme välittömästi,
joudumme vastuuseen tarpeettomasta ja lisääntyvästä kärsimyksestä.
Toivottavasti pidätte tämän mielessänne.
Sanon tämän koko sielustani.
Rehellisesti sanoen tämä jae motivoi minua ja Ruthia:
"Tämän valtakunnan evankeliumi julistetaan kaikkialle
maailmaan kaikille kansoille todistukseksi, ja sitten tulee loppu".
Otamme vastuumme vakavasti. Eräs julistustyömme motto on
"Tavoita tavoittamattomat ja opeta opettamattomat".
Ilm 7:stä näemme kuinka monen on pelastuttava, ennen kuin tulee loppu.
Ilm 7:9. Johannes kuvaa näkyään:
"Tämän jälkeen näin suuren kansanjoukon,
niin suuren, ettei kukaan kyennyt sitä laskemaan.
Siinä oli ihmisiä kaikista maista, kaikista kansoista ja heimoista,
ja he puhuivat kaikkia kieliä. He seisoivat valtaistuimen ja
Karitsan edessä yllään valkeat vaatteet ja kädessään palmunoksa
ja he huusivat kovalla äänellä: - Pelastuksen tuo meidän Jumalamme,
Hän, joka istuu valtaistuimella, Hän ja Karitsa."
Väkeä on paljon. He kaikki olivat pelastuneet
uskon kautta Jeesukseen, Jumalan Karitsaan.
Heitä oli kaikista maista, heimoista ja kansoista ja kielistä.
Toisin sanoen, ennen kuin loppu tulee,
pelastuneiden joukossa täytyy olla ainakin yksi edustaja
kaikista maista, kansoista, heimoista ja kielistä.
Uskon, että syy tähän on se, että Jumala, Isä,
pitää kiinni Poikansa kunniasta.
Koska Jeesus halusi kärsiä koko ihmiskunnan puolesta,
Jumala ei salli lopun tulevan ennen kuin
jokaisesta heimosta, kansasta, maasta ja kielestä
on vähintään yksi edustaja pelastettujen joukossa ja
pelastus tulee Jeesuksen, Jumalan Karitsan kautta.
Mitä varten sinä elät?
Tavoitteletko helppoa elämää,
aina vain parempaa työtä, korkeampaa palkkaa,
isompaa taloa ja komeampaa autoa?
Vai elätkö sitä varten, että valtakunnan evankeliumi
saataisiin julistettua kaikkialle maailmaan
todistukseksi kaikille kansoille?
Uskon, että kun seisomme Kristuksen tuomioistuimen edessä,
johon takuulla joudumme, Hän kysyy jokaiselta erikseen:
"Miten sinä edesautoit valtakunnan evankeliumin julistusta
kaikille kansoille?" Jokainen voi tehdä jotain.
Jeesus sanoi, että satoa on runsaasti, mutta sadonkorjaajia vähän.
Mitä Hän sanoi seuraavaksi?
"Pyytäkää siis, Herraa, jolle sato kuuluu ..."
Jokainen voi rukoilla ja olette syypäitä, ellette rukoile.
Useimmat voivat antaa.
Jos katsomme nykymaailmaa, jonka väkiluku on yli kuusi miljardia,
niin moniin verrattuina me olemme rikkaita.
Miten niin?, ehkä kysytte. Meillä on sänky.
Ei tarvitse nukkua matolla tai lattialla. Meillä on lakanat.
Voimme valita ruokamme ja sitä on kylliksi.
Ongelma on pikemminkin se, että joillakin ruokaa on liikaa.
Maailmassa on miljoonia ja miljoonia ihmisiä,
joilla ei näitä etuoikeuksia ole. Olen elänyt heidän kanssaan.
Mitä teet rahoillasi? Se ei ole minun vastuullani.
Tuhlaatteko sitä itsekkääseen mukavuudenhaluun
kun miljoonat ovat nälissään?
Eivät vain fyysisesti nälissään vaan hengellisesti nälissään,
koska heiltä puuttuu Elämän Leipä.
Minusta tämä on Raamatun syvällisimpiä jakeita:
"Tämä valtakunnan evankeliumi julistetaan kaikkialle maailmaan,
kaikille kansoille todistukseksi, ja sitten tulee loppu."
Iloitsen siitä, että Jeesus sanoi, että evankeliumi tullaan julistamaan
ja se myös tullaan julistamaan, koska Hän kerran niin sanoi.
Kyse on siitä, miten sinä ja minä olemme siinä mukana?
Seisommeko Jumalan edessä eräänä päivänä ja sanomme:
"Sorry, mutta en ottanut tätä jaetta tosissani.
Jatkoin vain elämääni ja keskityin hoitamaan minulle tärkeitä asioita."
Tämä on äärimmäisen tärkeä asia. En halua jauhaa tätä,
mutta olisi väärin teitä kohtaan, ellen ottaisi tätä vakavaa asiaa esille.
Jatkamme, Mat 24:15.
Nyt tulemme Jeesuksen puheen dramaattiseen vaiheeseen.
Jakeessa 14 painottui koko maailma ja kaikki kansat.
Jakeessa 15 kärki osoittaa pikkuiseen maakaistaleeseen
Välimeren itäperukoilla, jota virheellisesti kutsutaan Palestiinaksi,
mikä tarkoittaa filistealaisten maata, ellette satu tietämään.
Se ei ole filistealaisten maa vaan Israelin maa.
Jumala antoi sen Abrahamille ja hänen jälkeläisilleen
Iisakille ja Jaakobille ja heidän jälkeläisilleen ikuisella liitolla.
Se on heidän omistuksessaan.
Sinun ja minun on syytä miettiä, miten suhtautua tuohon tilanteeseen.
Mielestäni neutraali asenne ei kelpaa.
Olen asunut arabien kanssa, olen adoptoinut arabityttären,
joka on ihanimpia kristittyjä, joita tunnen.
Mitä tulee tuon pikkuisen maakaistaleen omistukseen,
niin se on täysin ja lopullisesti selvä Jumalan Sanan perusteella.
Maan saavat ne, joille se on luvattu,
mutta luvassa on paljon tuskaa ja vaivaa ennen kuin se tapahtuu.
Rukoiletteko koskaan juutalaisten puolesta?
Minä en ole juutalainen, vaimoni on.
Ennen kuin tulin uskoon en välittänyt juutalaisista.
Olin tyypillinen pakanaintellektuelli.
En olisi koskaan ollut Hitlerin puolella,
mutta ajattelin, että juutalaisissa on jotain outoa koska heistä ei pidetä.
Kun pelastuin, Jumala kastoi minut Pyhällä Hengellä.
Tajusin sen vasta puoli vuotta myöhemmin.
Sitten Hän antoi minulle Pyhän Hengen lahjoja ja
tajusin senkin puoli vuotta myöhemmin.
Sain ne kaikki yhdessä paketissa.
Aina kun puhuin kielillä, sain myös tulkinnan.
Väsyin siihen ja sanoin Herralle "näinkö minun pitää toimia?".
Hän vastasi "Ei, sinä olet kuskin paikalla. Tee niin kuin haluat."
Mutta pari kuukautta meni niin, että aina kun sain tulkinnan
se meni näin: "Minä olen Abrahamin, Iisakin ja Jaakobin Herra Jumala."
Sanoin itsekseni: "No entäs sitten?"
Tovin kuluttua minulle valkeni,
että Hän on Abrahamin, Iisakin ja Jaakobin Herra Jumala,
joka puhui hämmästyttäviä sanoja 2 Mos 3:ssa:
"Minä olen Abrahamin, Iisakin ja Jaakobin Jumala.
Se on oleva Minun nimeni ikuisesti
ja sillä nimellä Minua kutsuttakoon sukupolvesta sukupolveen."
Hämmästyttävää, että Kaikkivaltias Jumala haluaa, että
Hänet tunnetaan kolmen miehen Jumalana "ikuisesti"
Meidän on otettava tämä tosissaan. Jumala muistaa sanansa.
Me saatamme unohtaa, mutta Hän ei.
Sanon vielä jotain mikä ei ollut suunnitelmissani,
mutta Jumala haluaa minun sanovan tämän.
Joh 4:22:ssa Jeesus sanoo
"Pelastaja nousee juutalaisten joukosta".
Ellet ole juutalainen, kuten minä,
ymmärtäkää, että me olemme velkaa
kaikista hengellisistä siunauksista yhdelle kansalle, juutalaisille.
Ilman juutalaisia ei olisi patriarkkoja, profeettoja, apostoleja,
ei Raamattua eikä Vapahtajaa.
On aika alkaa maksaa velkaa takaisin.
Valitettavasti kirkko on vuosisatoja tehnyt juuri päinvastoin.
Se on vain lisännyt velkaa vuosisatojen ennakkoluulolla,
pahansuopuudella ja usein avoimella vainolla.
Onkohan kukaan teistä yrittänyt puhua juutalaisille Jeesuksesta?
Usein esteeksi nousee varautuneisuuden muuri.
Teidän on hyvä tietää miksi.
Siksi, että historiaa tuntevien juutalaisten silmissä
vihollinen numero yksi on kristillinen kirkko.
Tämä saattaa järkyttää, mutta se on totta.
Juutalaiset voivat esittää lukuisia historiallisia syitä tälle.
Jatkamme nyt teemaamme.
Jakeessa 15 pääpaino vaihtuu. Jeesus sanoo:
"Kun siis näette pyhään paikkaan pystytettynä turmion iljetyksen,
josta profeetta Daniel on puhunut, huomatkoon lukija tämän."
On syytä miettiä mitä tämä tarkoittaa. Paavali kirjoittaa Rom 11:25-26:
"Paatumus, joka on kohdannut osaa Israelin kansasta,
kestää siihen asti kun muista kansoista koottava määrä on
tullut täyteen. Sen tapahduttua koko Israel on pelastuva."
Jumalalla on suunnitelma.
Nyt olemme suunnitelman siinä vaiheessa,
että on aika koota suuri sato pakanakansoista.
Kun sato on kokonaan korjattu, koko Israel pelastuu.
Ei koko se Israel, jonka nyt näemme,
vaan sen jäännöksen, jonka Jumala on valinnut.
Se, että niin monet juutalaiset alkavat uskoa Jeesukseen Messiaana,
on pieni merkki siitä, että olemme siirtymässä aikakaudesta toiseen,
pakanoiden ajasta aikaan, jolloin Israel on jälleen johtava kansa
ja Jumalan edustaja maan kaikkien kansojen joukossa.
Kaikki tämä on kiteytetty jakeisiin, jotka juuri luimme.
Mikä sitten on turmion iljetys? Siitä on loputtomasti teorioita.
Mieleeni tulee ystävä, joka sanoi:
"Minkä minä sille voin, jos olen oikeassa?"
Minun mielestäni turmion iljetys on antikristuksen ilmentymä.
Parikymmentä vuotta sitten luulin, että antikristus on jotain kovin kaukaista.
Melkein nauroin niille, jotka pohtivat asiaa.
Nyt antikristus on jotain, mikä on lähellä.
Mikä on pyhä paikka?
Mielestäni siitä ei ole epäilystäkään, että se on Jerusalemin temppelialue.
Osoitan sen kahdella Raamatun kohdalla.
1 Kun 9:3. Herra puhuu Salomonille sen jälkeen kun hän oli
rakentanut temppelin tuolle alueelle.
Jos haluat tilata Derek Princen opetuksia, -
ota yhteyttä ja pyydä tuoteluetteloamme.
Yhteystietomme näkyvät ruudussa.
Suomennos: Kai Mäkelä